పవన్ సరాఫ్

పవన్ సరాఫ్ (జననం 17 డిసెంబర్ 2000) నేపాల్ క్రికెట్ ఆటగాడు. ఆయన 2019 జనవరి 25న యునైటెడ్ అరబ్ ఎమిరేట్స్‌తో జరిగిన మ్యాచ్‌లో నేపాల్ తరపున తన వన్డే ఇంటర్నేషనల్ అరంగేట్రం చేశాడు. 

పవన్ సరాఫ్ జనవరి 2019లో యునైటెడ్ అరబ్ ఎమిరేట్స్‌తో జరిగిన సిరీస్ కోసం నేపాల్ టీ20ఐ ఇంటర్నేషనల్ జట్టులో చోటు దక్కించుకున్నాడు. ఆయన 2019 ఫిబ్రవరి 1న యుఎఇపై తన టీ20ఐ అరంగేట్రం చేశాడు. పవన్ సరాఫ్ ఏప్రిల్ 2019లో అండర్-19 క్రికెట్ ప్రపంచ కప్ కోసం ఆసియా అర్హత టోర్నమెంట్ కోసం నేపాల్ జట్టులో  స్థానం పొందాడు. ఆయన సింగపూర్‌తో జరిగిన టోర్నమెంట్‌లో నేపాల్ ప్రారంభ మ్యాచ్‌లో ఐదు పరుగులకు మూడు వికెట్లు పడగొట్టి ప్లేయర్ ఆఫ్ ది మ్యాచ్‌గా నిలిచాడు.


పవన్ సరాఫ్ జూన్ 2019లో 018–19 ఐసీసీ టీ20 ప్రపంచ కప్ ఆసియా క్వాలిఫైయర్ టోర్నమెంట్ రీజినల్ ఫైనల్స్ కోసం నేపాల్ జట్టులో చోటు దక్కించుకున్నాడు. ఆయన 2019 నవంబర్ 6న నేపాల్ తరపున ఎంసీసీ నేపాల్ పర్యటన సందర్భంగా మేరీల్‌బోన్ క్రికెట్ క్లబ్ (ఎంసీసీ) తో జరిగిన మ్యాచ్‌లో తన ఫస్ట్-క్లాస్ అరంగేట్రం చేశాడు. ఆ తర్వాత బంగ్లాదేశ్‌లో జరిగిన 2019 ఏసీసీ ఎమర్జింగ్ టీమ్స్ ఆసియా కప్, 2019 దక్షిణాసియా క్రీడలలో జరిగిన పురుషుల క్రికెట్ టోర్నమెంట్ కోసం నేపాల్ జట్టులో చోటు దక్కించుకున్నాడు. మూడవ స్థానం కోసం జరిగిన ప్లేఆఫ్ మ్యాచ్‌లో మాల్దీవులను ఐదు వికెట్ల తేడాతో ఓడించిన తర్వాత నేపాల్ జట్టు కాంస్య పతకాన్ని గెలుచుకుంది. ఆయన సెప్టెంబర్ 2020లో నేపాల్ క్రికెట్ అసోసియేషన్ ద్వారా కేంద్ర ఒప్పందం పొందిన పద్దెనిమిది మంది క్రికెటర్లలో ఒకడు.

మూలాలు

వర్గం:2000 జననాలు
వర్గం:క్రికెట్ క్రీడాకారులు
వర్గం:జీవిస్తున్న ప్రజలు